section_heading: Povijest
paragraph_text: Dinastija Ming je Shaanxi uklopila u pokrajinu Gansu, ali je dinastija Qing ponovno učinila posebnom pokrajinom. Najkatastrofalniji potres u ljudskoj povijesti dogodio se u jugoistočnom dijelu Shaanxija 23. siječnja 1556. godine, u kojemu je poginulo oko 830.000 ljudi (Potres u Shaanxiju 1556.). Tijekom dinastije Qing mnogi su Kinezi iz Shaanxija prebjegli u Xinjiang. Shaanxi je i rodno mjesto naroda Dungani, muslimanskih Hueja koji su u 19. stoljeću prebjegli iz Kine u tadašnju Rusiju.